CELEX: 32014D0691
Language: lt
Date: 1411948800000
Title: 2014/691/ES: 2014 m. rugsėjo 29 d. Tarybos sprendimas, kuriuo iš dalies keičiamas Sprendimas 2014/668/ES dėl Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo III antraštine dalimi (išskyrus nuostatas dėl vienodo požiūrio į kitos Šalies teritorijoje teisėtai dirbančius trečiųjų šalių piliečius), IV, V, VI bei VII antraštinėmis dalimis ir susijusiais priedais bei protokolais

3.10.2014   
            
            
               LT
            
            
               Europos Sąjungos oficialusis leidinys
            
            
               L 289/1
            
         TARYBOS SPRENDIMAS
   2014 m. rugsėjo 29 d.
   kuriuo iš dalies keičiamas Sprendimas 2014/668/ES dėl Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo III antraštine dalimi (išskyrus nuostatas dėl vienodo požiūrio į kitos Šalies teritorijoje teisėtai dirbančius trečiųjų šalių piliečius), IV, V, VI bei VII antraštinėmis dalimis ir susijusiais priedais bei protokolais
   
      (2014/691/ES)
   
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi ir 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   kadangi:
   
               (1)
            
            
               2014 m. birželio 23 d. Taryba priėmė Sprendimą 2014/668/ES (1);
            
         
               (2)
            
            
               po konsultacijų su Ukraina ir bendrų pastangų siekiant taikos proceso Ukrainoje įgyvendinimo kontekste, Komisija pasiūlė Tarybai iki 2015 m. gruodžio 31 d. atidėti laikiną Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo (toliau – Asociacijos susitarimas) su prekyba susijusių nuostatų (IV antraštinės dalies) taikymą ir šiuo laikotarpiu toliau taikyti Ukrainai skirtas ES autonomines prekybos priemones;
            
         
               (3)
            
            
               Asociacijos susitarimo III, IV, V, VI ir VII antraštinių dalių ir susijusių priedų bei protokolų atitinkamų nuostatų laikinas taikymas įsigalios etapais. Todėl dėl III, V, VI ir VII antraštinių dalių ir susijusių priedų bei protokolų Asociacijos susitarimo 486 straipsnyje nurodytas pranešimas bus pateiktas nedelsiant kartu su pranešimu dėl nuostatų, kaip nustatyta Tarybos sprendimo 2014/295/ES (2) 4 straipsnyje. Dėl IV antraštinės dalies ir susijusių priedų bei protokolų pranešimas bus pateiktas, kad laikinas taikymas įsigaliotų 2016 m. sausio 1 d.;
            
         
               (4)
            
            
               todėl turėtų būti atitinkamai iš dalies pakeistas Sprendimas 2014/668/ES,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2014/668/ES 4 straipsnis papildomas šiomis pastraipomis:
   
      „Dėl susijusių III, V, VI ir VII antraštinių dalių nuostatų ir susijusių priedų bei protokolų pranešimas dėl laikino taikymo pagal Susitarimo 486 straipsnį pateikiamas nedelsiant.
      Dėl susijusių IV antraštinės dalies nuostatų ir susijusių priedų bei protokolų pagal Susitarimo 486 straipsnį pateikiamas pranešimas, kad laikinas taikymas įsigaliotų 2016 m. sausio 1 d.“
   
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2014 m. rugsėjo 29 d.
      
         
            Tarybos vardu
         
         
            Pirmininkas
         
         S. GOZI
      
   
   
      (1)  2014 m. birželio 23 d. Tarybos sprendimas 2014/668/ES dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo III antraštine dalimi (išskyrus nuostatas dėl vienodo požiūrio į kitos Šalies teritorijoje teisėtai dirbančius trečiųjų šalių piliečius), IV, V, VI bei VII antraštinėmis dalimis ir susijusiais priedais bei protokolais (OL L 278, 2014 9 20, p. 1).
   
      (2)  2014 m. kovo 17 d. Tarybos sprendimas 2014/295/ES dėl Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo preambule, 1 straipsniu ir I, II ir VII antraštinėmis dalimis (OL L 161, 2014 5 29, p. 1).